钦定古今图书集成/方舆汇编/职方典/第1446卷 > 《中秋前四日集最高台分赋》前人
## 钦定古今图书集成/方舆汇编/职方典/第1446卷 > 《中秋前四日集最高台分赋》前人

修郭连青竹，方樽醉绿萝。语奇翻憾少，月近只疑多。
宴会难为集，秋宵易掷过。江城休下漏，犹未了诗魔。

二　　　　　　　　　　　　　、《前人》

高处见茆屋，到来无一人。前汀谁理楫，薄暮尚垂纶。
添景归图画，宜楼压水滨。颓然看我辈，格韵也清新。